पुरवाई: April 2015
उमा शंकर मिश्र की कहानी : नेताजी
तुम लोगों की संख्या तेजी से घट रही हैं जबकि तुम लोगों पर सरकार करोड़ों रू0 खर्च कर रही है।पंक्षियों के झुंड को देखकर नेताजी ने कहा। हम पंक्षी वृक्षों पर अपना आवास बना लेते हैं आसमान ही हम लोगों का उडा़न क्षेत्र है हम लोग पृथ्वी के भार नहीं हैं लेकिन आप इंसानों की संख्या तेजी से बढ़ रही है।आप लोग सच पूछिये तो पृथ्वी के भार हैं ।आप लोगों को कम करने के लिए अरबों रू0 फैमिली प्लानिग पर खर्च हो रहे हैं आगे उड़ते हुए पंक्षी ने कहा।
अब झुंड के पक्षी उड़ान भर रहे थे और नेताजी अपना सिर सहला रहे थे।
चहचहाते हुए पक्षियों को देखकर नेताजी ने कहा।
बिना किसी मूल्य के तुम लोग शोर मचा रहे हो। हम लोग बिना पैसे के संसद में प्रश्न भी नहीं पूछते।
चहचहाने से प्रकृति खूबसूरत होती है ।उस पर कोई प्रभाव नहीं पड़ता है। लेकिन आप लोगों की बातें टेप होती है।जांच होती है और करोड़ों की धनराशि उस पर खर्च होती है।आगे उड़ते हुए पक्षी ने कहा। अब पक्षी आसमान में उन्मुक्त उड़ान भर रहे थे और नेताजी आपनी कार में बैठने की तैयारी में थे।
अपने ड्राइंग रूम में पक्षी को देखकर नेताजी क्रोध में आ गये ।क्यों नहीं अपना आवास बना लेते हो। नेताजी ने कहा।
वृक्ष हम लोगों का आवास है और सारे जंगल आप जैसे लोगों के संरक्षण में कट रहे हैं फिर आवास कहां बनेगा ।पक्षी ने कहा। अब पक्षी सामने के वृक्ष पर चहचहा रहे थे और नेताजी अपने मातहत पर गुस्सा उतार रहे थे।
सम्पर्क: उमा शंकर मिश्र
ऑडिटर श्रम मन्त्रालय
वाराणसी मोबा0-8005303398
प्रस्तुतकर्ता Aarsi Chauhan पर 7:36 pm
लेबल: उमा शंकर मिश्र
सिर्फ और सिर्फ किसान ही महसूसता है : अनवर सुहैल
09 अक्टूबर 1964 को छत्तीसगढ़ के जांजगीर में जन्में अनवर सुहैल जी के अब तक दो उपन्यास ,एक कविता संग्रह और तीन कथा संग्रह प्रकाशित हो चुके हैं। कोल इण्डिया लिमिटेड की एक भूमिगत खदान में पेशे से वरिष्ठ खान प्रबंधक हैं। संकेत नामक लघुपत्रिका का सम्पादन भी कर रहे हैं। हमारे समय के बुद्धिजीवियों से प्रकृति के कहर पर कई सवाल करती यह कविता ।
तो प्रस्तुत है उनकी यह कविता –
शादी-लगन का समय है ये
खरीफ की फसल कटाई भी करनी है
लेकिन सरकार की तरह भगवान् को भी
ये का हो गया है रे...
कोई नही सुनने वाला
चैत में ओला-पाथर-पानी
कैसे कटेगी जिनगानी हो रामा...
विश्व-बाज़ार में घटा कच्चे तेल का दाम
इस्लामी आतंकवादियों ने किये कत्ले-आम
चलती कार में गैग-रेप
गाँव-गिरांव तक पहुंचाई जाती
शीर्ष-पुरुष के मन की बात
जबकि हम झेल रहे बेमौसम बरसात
और खण्ड-खण्ड टूट रहे स्वप्न
छितरा रही आकांक्षाएं
घबराता तन-मन
कोई तो करो जतन
कोई भी देवी-देवता-भगवन
या सब हो अपने ही में मगन....
चैत में बरसात की पीड़ा को
सिर्फ और सिर्फ किसान ही महसूसता है
सत्ता या विपक्ष नही
टीवी या अखबार नही
नेता या पत्रकार नही
और कवि...
बेशक...नही............
प्रस्तुतकर्ता Aarsi Chauhan पर 8:33 pm
कहानी - गुल्लू उर्फ उल्लू : विक्रम सिंह
विक्रम सिंह 1 जनवरी 1981
समकालीन रचनाकारों में तेजी से अपनी जगह बनाते जा रहे युवा लेखक विक्रम सिंह की कहानियां हर महिने किसी न किसी पत्रिका में आपको पढ़ने को मिल जाएंगी। इनकी कहानियां राष्ट्रीय स्तर की विभिन्न पत्र-पत्रिकाओं यथा – समरलोक , सम्बोधन , किस्सा , अलाव , देशबन्धु , प्रभात खबर ,जनपथ ,सर्वनाम , वर्तमान साहित्य , परिकथा , आधरशिला , साहित्य परिक्रमा , सेतु , जाहन्वी , परिंदे इत्यादि में प्रकाशित। एक कहानी परिकथा 2015 के जनवरी नव लेखन अंक में प्रकाशित एवं बहु चर्चित तथा एक-एक कहानी कथाबिंब , निकट , प्रगतिशील वसुधा व माटी पत्रिका में स्वीकृत । अब विभिन्न ब्लागों में आवाजाही । परिंदे में प्रकाशित इस कहानी को पढ़िए आज इस ब्लाग पर । आपके विचारों की हमें प्रतीक्षा रहेगी।
पुस्तक - वारिस ;कहानी संग्रह-2013
कहते हैं यही से गुल्लू की दोस्ती नेताओं से हो गर्इ्र थी। उसने पार्टी ज्वाइन कर ली थी। पार्टी की रैलियों जुलूसों में भी जाने लगा था। कही तो भाषण भी देने लगा था। गुल्लू की भाषण सुन पब्लिक खूब हंसती थी।
परिंदे से साभार
सम्पर्क-विक्रम सिंह
बी ब्लॉक-11, टिहरी विस्थापित कालोनी,
ज्वालापुर,न्यू शिवालिक नगर, हरिद्वार,उत्तराखण्ड,249407
मो.9012275039
ई-मेलः bikram007.2008@rediffmail.com
प्रस्तुतकर्ता Aarsi Chauhan पर 1:24 pm